《汎舟游宜兴山水将入张公洞柬杭氏兄弟》
明代·郑善夫

寻仙直探山水窟，脱屣何须书画船。远岫高云行落日，平芜大画失炎天。

总闻蒋诩求羊径，未分嵇康服食缘。翠帻平生最浩荡，来游五岳顿能便。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。